Diari Oficial de la Generalitat Valenciana


Sumari del DOGV 9033, del 03-03-2021 (2021/2036)

RESOLUCIÓ de 28 de febrer de 2021, de la directora general de Personal Docent, per la qual es convoca el procediment per a la provisió, pel sistema de lliure designació, de llocs de directors o directores de centres integrats públics de Formació Professional dependents de l'Administració educativa.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9033

Data del DOGV
:   03-03-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/2036


Data del document
:   28-02-2021

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * concurs administratiu

RESOLUCIÓ de 28 de febrer de 2021, de la directora general de Personal Docent, per la qual es convoca el procediment per a la provisió, pel sistema de lliure designació, de llocs de directors o directores de centres integrats públics de Formació Professional dependents de l'Administració educativa. [2021/2036]  
La Llei orgànica 5/2002, de 19 de juny, de les qualificacions i de la formació professional, en el punt 5 de l'article 11, estableix que la direcció dels centres integrats de Formació Professional de titularitat de les administracions educatives serà nomenada mitjançant el procediment de lliure designació per l'Administració competent, entre el personal funcionari públic docent, d'acord amb els principis de mèrit, capacitat i publicitat, després de la consulta als òrgans col·legiats del centre.  
  
En idèntic sentit es pronuncia l'apartat 1 de l'article 11 del Decret 115/2008, d'1 d'agost, del Consell, pel qual es regulen els centres integrats de Formació Professional a la Comunitat Valenciana, on es remarca que la direcció dels centres integrats de titularitat pública serà proveïda pel procediment de lliure designació entre persones amb experiència acreditada en l'àmbit de la formació professional i que, en el cas de centres integrats de titularitat de l'Administració educativa, el nomenament s'efectuarà entre funcionaris públics docents, d'acord amb els principis de mèrit, capacitat i publicitat i després, de la consulta als òrgans col·legiats del centre.  
D'altra banda, l'Ordre 1/2010, de 14 d'abril, per la qual es regulen els consells socials dels centres integrats públics i privats concertats de Formació Professional situats en l'àmbit territorial de gestió de les conselleries competents en matèria de formació professional inicial i per a l'ocupació, en l'article 4, defineix les funcions del Consell Social i inclou en la lletra d la d'emetre informe amb caràcter previ al nomenament de director o de directora del centre.  
Amb la tramitació d'aquesta resolució s'ha complit el que es preveu en l'article 37 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic i en els articles 153 i següents de la Llei 10/2010, de 9 de juliol, de la Generalitat, d'ordenació i gestió de la funció pública valenciana sobre matèries objecte de negociació col·lectiva.  
En virtut del que s'ha exposat, i de conformitat amb les competències atribuïdes en l'article 8 del Decret 173/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport, resolc:  
  
Primer. Objecte de la convocatòria  
Convocar per a la seua provisió, pel sistema de lliure designació, la direcció dels centres públics integrats de Formació Professional que s'indiquen en l'annex I.  
  
Segon. Requisits de participació  
1. Per a ser admeses en aquesta convocatòria, les persones aspirants hauran de posseir, en el dia de finalització del termini de presentació de sol·licituds, a més dels requisits generals establits per al personal funcionari, els requisits específics següents:  
a) Ser funcionari o funcionària de carrera d'un cos docent al qual fa referència la Llei orgànica 2/2006, de 3 de maig, d'educació, modificada per la Llei orgànica 3/2020, de 29 de desembre i, preferentment, tindre atribució docent en algun dels ensenyaments oferits pel centre al qual s'opta.  
b) Estar en possessió del certificat acreditatiu d'haver superat un curs de formació o d'actualització de competències directives per al desenvolupament de la funció directiva com estableix el Reial decret 894/2014, de 17 d'octubre. Les persones candidates que a la data de la publicació no tinguen el certificat corresponent hauran de participar en el programa de formació sobre competències per al desenvolupament de la funció directiva que amb aquest propòsit organitzarà la Subdirecció General de Formació del Professorat en el primer semestre de 2021.  
  
El certificat acreditatiu d'haver superat el curs de formació o d'actualització haurà de ser registrat en el compte de formació de la persona candidata abans del 22 de juny de 2021.  
c) Així mateix, i per a poder complir l'Ordre 90/2013, de 6 de novembre, la persona aspirant que no tinga destinació definitiva en el centre al qual opta haurà de tindre registrat en el compte de formació de professorat el requisit lingüístic per a l'exercici de la docència corresponent al cos docent segons la normativa vigent. Les persones candidates que en la data de la publicació no tinguen registrada la titulació exigida hauran de realitzar el corresponent registre abans del 22 de juny de 2021.  
2. A més de complir els requisits exposats, les persones aspirants hauran de presentar un projecte de direcció del centre sol·licitat que incloga, entre altres, els objectius, les línies d'actuació i l'avaluació d'aquest d'acord amb l'annex III d'aquesta convocatòria.  
  
Tercer. Sol·licituds de participació  
1. Les persones aspirants a participar en aquest procediment hauran d'emplenar una sol·licitud ajustada al model que figura com a annex II d'aquesta resolució.  
2. El model de sol·licitud està a la disposició de les persones interessades en la pàgina web de la Conselleria d'Educació, Cultura i Esport, http://www.ceice.gva.es.  
3. El termini de presentació de sol·licituds serà de 10 dies hàbils comptadors des de l'endemà de la publicació d'aquesta convocatòria en el Diari Oficial de la Generalitat Valenciana.  
4. La presentació de les sol·licituds juntament amb la resta de la documentació es realitzarà mitjançant el tràmit Z (https://www.gva.es/es/inicio/procedimientos'id\_proc=20666). Per a això, la persona interessada haurà de disposar de certificat electrònic reconegut per l'ACCV o DNI electrònic.  
En primer lloc, es realitzarà una sol·licitud general de la Generalitat mitjançant el corresponent tràmit Z, i després s'adjuntarà la documentació que inclourà: el formulari de sol·licitud específica de participació en el concurs de direccions (annex II), i el projecte de direcció (segons les indicacions de l'annex III). Finalitzada la tramitació, s'obtindrà un justificant que garanteix el corresponent registre.  
Tant la sol·licitud general com la documentació s'adreçarà a la Direcció Territorial d'Educació, Cultura i Esport de l'àmbit territorial al qual pertanga el centre al qual s'opta.  
  
Quart. Documentació que s'ha de presentar  
Les persones aspirants hauran d'adjuntar a la sol·licitud la documentació següent:  
a) L'acreditació d'estar en possessió dels requisits establits en la base 2.1 d'aquesta convocatòria.  
b) Curriculum vitae. Aquest currículum haurà de contindre, com a mínim, els apartats següents: dades personals, dades acadèmiques, formació complementària i, si escau, experiència professional o laboral desenvolupada per la persona aspirant en el món empresarial. A més, podrà contindre qualsevol altra informació que haja contribuït a la seua formació i experiència professional en aquest àmbit. Tota la documentació acreditativa de l'experiència en l'àmbit de la formació professional es justificarà mitjançant certificat. Aquells mèrits acadèmics i professionals al·legats i no justificats documentalment o aquells documents que no tinguen les dades indicades anteriorment no seran tinguts en compte.  
  
L'Administració podrà requerir les persones interessades, en qualsevol moment, perquè justifiquen aquells mèrits sobre els quals es plantegen dubtes o reclamacions.  
c) Un exemplar del projecte de direcció del centre al qual s'aspira ajustat al que estableix l'annex III d'aquesta convocatòria.  
  
Cinqué. Comissió de valoració  
1. Per a la provisió de cada lloc de director o directora dels centres integrats públics de Formació Professional inclosos en aquesta convocatòria es constituirà una comissió de valoració integrada per cinc membres nomenats pel director o directora territorial corresponent, entre funcionaris i funcionàries de carrera docents del grup A1, dels quals almenys un d'ells serà un representant de la Inspecció d'Educació.  
El personal funcionari candidat a ser seleccionat com a director o directora que participe en aquest procés no podrà formar part en cap cas de les comissions de valoració.  
2. La constitució i funcionament de la comissió de valoració, així com el règim d'abstenció i recusació aplicable als seus membres, es regiran pel que s'estableix en els articles 15 a 18 i 23 i 24 de la Llei 40/2015, d'1 d'octubre, de règim jurídic del sector públic.  
  
  
Sisé. Adjudicació dels llocs i nomenament  
1. Finalitzat el termini de presentació de sol·licituds, la comissió de valoració comprovarà els requisits de les persones sol·licitants i avaluarà els respectius projectes de direcció, així com els mèrits al·legats, tenint en compte, entre altres, la trajectòria professional, l'experiència directiva o de coordinació i la seua formació acadèmica, així com altres mèrits adequats a l'exercici del lloc, i formularà un informe valoratiu per cada projecte presentat, que es farà públic en la pàgina web de la Conselleria d'Educació, Cultura i Esport (http://www.ceice.gva.es) i en el tauler d'anuncis de la corresponent Direcció Territorial d'Educació, Cultura i Esport, i concedirà a les persones interessades un termini de cinc dies hàbils per a al·legar i justificar el que consideren pertinent davant la comissió de valoració.  
  
2. Transcorregut aquest termini, la comissió de valoració resoldrà les possibles al·legacions i remetrà els diferents projectes de direcció al consell social del centre integrat afectat a través de la seua secretaria, perquè, en el termini de 10 dies hàbils, el ple del consell social i després de la defensa dels diferents projectes de direcció per les persones aspirants, emeta informe motivat i preceptiu, però no vinculant, on constaran els diferents vots obtinguts pels diferents projectes de direcció, i el remeta a la comissió de valoració.  
3. La comissió de valoració remetrà, igualment, els diferents projectes de direcció al claustre del professorat del centre integrat afectat perquè en el termini de 10 dies hàbils els sotmeta a votació, després de la defensa d'aquests per les persones aspirants. L'acta d'aquesta sessió extraordinària del claustre del professorat, on s'han de fer constar els diferents vots obtinguts pels diferents projectes de direcció, constitueix l'informe preceptiu, però no vinculant, que serà remés a la comissió de valoració.  
4. La comissió de valoració elevarà el seu informe i els informes dels respectius consells socials i claustres del professorat al director o directora territorial d'Educació, Cultura i Esport corresponent amb una proposta d'adjudicació, el qual nomenarà per un període de quatre anys el respectiu director o directora atenent la idoneïtat, d'acord amb els criteris de mèrit i capacitat discrecionalment adoptats i ordenarà la seua publicació en el Diari Oficial de la Generalitat Valenciana.  
  
5. En el cas que el nomenament com a director o directora d'un centre corresponga a personal amb destinació definitiva en un altre centre, es formalitzarà comissió de serveis per al centre en el qual exercirà el càrrec de director o directora i, si la persona nomenada no tinguera destinació definitiva, es formalitzarà adjudicació provisional de destinació en el centre corresponent.  
6. No obstant el que s'ha dit anteriorment, el director o directora territorial d'Educació, Cultura i Esport podrà resoldre que es declare deserta la convocatòria malgrat l'existència de candidatures que tinguen els requisits mínims exigits si considera que cap resulta idònia per a exercir la direcció.  
  
Seté. Nomenament i cessament d'altres integrants de l'equip directiu  
1. En aplicació del que preveu l'article 11.2.c del Decret 115/2008, la direcció, després de la comunicació prèvia al consell social i al claustre de professors del centre, formularà a la Direcció Territorial d'Educació, Cultura i Esport corresponent la proposta de nomenament dels càrrecs del seu equip directiu, i procurarà la representació ponderada o, en defecte d'això, equilibrada d'homes i dones. Aquesta proposta ha de coincidir amb la que conste en el projecte de direcció presentat a l'inici del procediment, excepte en circumstàncies extraordinàries que valorarà i, si escau, estimarà la direcció territorial corresponent.  
  
2. Si durant el període de mandat del director o directora queda vacant el càrrec d'algun dels integrants de l'equip directiu, la direcció efectuarà la corresponent proposta a la Direcció Territorial d'Educació, Cultura i Esport a l'efecte del seu nomenament amb caràcter extraordinari.  
3. Tots els membres de l'equip directiu seran nomenats pel mateix període de temps que la direcció i cessaran de les seues funcions al final del mandat, quan deixen de prestar serveis en el centre o quan es produïsca el cessament del director o directora.  
4. En cas que el director o directora no efectue les propostes corresponents o les persones proposades no complisquen els requisits establits, la Direcció Territorial d'Educació, Cultura i Esport nomenarà les persones més idònies, amb informe previ de la direcció i de la Inspecció d'Educació.  
  
Huité. Nomenament amb caràcter extraordinari  
En absència de candidatures, quan la comissió corresponent no haja seleccionat cap aspirant, en el cas de centres de nova creació, quan la convocatòria es declare deserta, la direcció territorial d'Educació, Cultura i Esport corresponent nomenarà director o directora, per un període d'un any, un funcionari o funcionària de carrera que impartisca docència en algun dels ensenyaments oferits pel centre.  
  
  
Nové. Cessament del director o directora  
De conformitat amb el que estableix l'article 138 de la Llei orgànica 3/2020, de 29 de desembre, per la qual es modifica la Llei orgànica 2/2006, de 3 de maig, d'educació (LOMLOE), el cessament del director o directora es produirà en els casos següents:  
a) Finalització del període per al qual va ser nomenat o nomenada.  
b) Renúncia motivada acceptada per la Direcció Territorial d'Educació, Cultura i Esport corresponent.  
c) Incapacitat física o psíquica sobrevinguda.  
No obstant això, de conformitat amb el que s'estableix per l'article 103 de la Llei 10/2010, de 9 de juliol, de la Generalitat, d'ordenació i gestió de la funció pública valenciana, el personal funcionari adscrit a llocs de treball per lliure designació podrà ser retirat d'aquests amb caràcter discrecional pel mateix òrgan que els nomene.  
  
Deu. Desenvolupament i interpretació  
Correspon a la Direcció General de Personal Docent el desenvolupament, interpretació i execució del procediment de provisió convocat per aquesta resolució, amb plena subjecció a les seues bases i a la normativa vigent.  
Contra aquesta resolució, que posa fi a la via administrativa, es pot interposar un recurs potestatiu de reposició davant del mateix òrgan que l'ha dictada en el termini d'un mes comptador des de l'endemà de la seua publicació, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques o directament recurs contenciós administratiu davant del jutjat contenciós competent, en el termini de dos mesos comptador des de l'endemà del dia de la seua publicació, d'acord amb el qual s'estableix en els articles 8 i 14 de la Llei 29/1998, de 13 de juliol, reguladora de la jurisdicció contenciosa administrativa.  
  
  
Onze. Autorització per al tractament de dades de caràcter personal  
  
El desenvolupament del procediment convocat mitjançant aquesta resolució comporta el tractament de dades de caràcter personal de les persones sol·licitants o dels seus representants i dels membres del claustre de professors, del consell escolar i de les comissions de valoració, en el marc del que es disposa en el Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades (RGPD), i en la Llei orgànica 3/2018, de 5 de desembre, de protecció de dades personals i garantia dels drets digitals, tractament que es realitza en els termes següents:  
  
a) Responsable del tractament: Conselleria d'Educació, Cultura i Esport.  
b) Categoria i origen de les dades a tractar: dades personals identificatives, de contacte, acadèmiques i professionals i de qualsevol altra naturalesa que siguen recollides tant a través dels formularis i de la documentació que s'adjunte, com mitjançant consulta en plataformes autonòmiques d'interoperabilitat (d'ara en avant, PAI) o a altres administracions públiques.  
Si la documentació presentada conté dades de terceres persones, abans de la comunicació d'aquestes dades a la Conselleria, les persones sol·licitants i els representants legals hauran d'informar aquestes persones del tractament de les seues dades per part de la Conselleria, en els termes previstos en aquest apartat.  
c) Finalitats del tractament i base jurídica: les dades personals es tractaran per a tramitar i resoldre el procediment de lliure designació objecte d'aquesta convocatòria, amb base jurídica en el compliment d'una missió realitzada en interés públic, l'exercici de poders públics i el compliment de les obligacions legals (articles 6.1.e i 6.1.c de l'RGPD) i segons el que es preveu en aquesta convocatòria i en la normativa d'aplicació, incloent-hi les que regulen el tràmit electrònic. Els noms de les persones designades com a directors i directores dels centres integrats públics de Formació Professional seran publicats en el DOGV.  
No obstant això, es podran anonimitzar, d'ofici o a instàncies de la persona interessada, les dades d'aquelles persones que estiguen en una situació de protecció especial que es puga veure agreujada per la publicació de les seues dades personals, en particular quan es tracte de víctimes de violència de gènere o altres formes de violència contra la dona.  
  
d) Destinataris de les dades: no està prevista la cessió de dades a tercers.  
e) Totes les dades sol·licitades a través del formulari de sol·licitud, així com la documentació vinculada, són necessàries per a poder tramitar la sol·licitud. La falta de comunicació d'aquestes dades a la Conselleria comportarà les conseqüències previstes per l'ordenament jurídic.  
f) Termini de conservació de dades: les dades personals es conservaran durant el temps necessari per a complir la finalitat per a la qual es demanen i pels terminis establits en les normes vigents per a complir obligacions i responsabilitats legals, i seran suprimides d'acord amb el que es preveu en la normativa d'arxius i documentació.  
g) Drets: la persona interessada pot exercir els drets d'accés, rectificació, supressió, oposició, limitació al tractament, portabilitat i no ser objecte d'una decisió basada únicament en el tractament automatitzat de dades, a través de les vies següents:  
- Tràmit electrònic accessible en l'enllaç següent o en l'url https://www.gva.es/va/inicio/procedimientos'id\_proc=19252  
€ Enviant la petició a qualsevol de les adreces següents:  
Postal: avinguda de Campanar, 32. 46920 València  
Electrònica: gpkngpyyerfedknjgvpsmhyw@lkl.yh  
- De manera presencial a través del registre.  
L'exercici dels drets requereix la identificació inequívoca de la persona interessada o del seu representant.  
h) Dret a reclamar: la persona interessada pot presentar una reclamació davant l'Agència Espanyola de Protecció de Dades, a través de la seu electrònica accessible en l'adreça https://www.aepd.es, si considera que no s'han atés els seus drets o que s'ha vulnerat el tractament de les seues dades personals. Prèviament pot contactar amb el delegat/ada de Protecció de Dades de la Generalitat a través de mzm@vuj.wk o dirigint-se a passeig de l'Albereda, 16 € 46189 València.  
  
  
DISPOSICIÓ FINAL  
  
Única. Entrada en vigor  
Aquesta resolució entrarà en vigor l'endemà de la publicació en el Diari Oficial de la Generalitat Valenciana.  
  
València, 28 de febrer de 2021.- La directora general de Personal Docent: M. Ángeles Herranz Ábalos.  
  
  
ANNEX I  
Llista de centres integrats de Formació Professional objecte de la convocatòria de renovació dels titulars de la direcció  
  
Província Localitat Codi Denominació  
Alacant Sant Vicent del Raspeig 81909484 CIPFP Canastell  
Castelló Castelló de la Plana 06325946 CIPFP Costa de Azahar  
València Alzira 15002669 CIPFP Luis Suñer Sanchis  
València Cheste 32444583 CIPFP CE Cheste  
València Mislata 47722681 CIPFP Mislata  
València Quart de Poblet 75516413 CIPFP Faitanar  
València València 17900788 CIPFP Blasco Ibáñez  
València València 43246142 CIPFP Misericòrdia  
València València 28970580 CIPFP Ausiàs March  
València València 88465875 CIPFP Ciutat de l'Aprenent  
València Xàtiva 95214546 CIPFP La Costera  
  
  
  
  
ANNEX II  
Sol·licitud de participació en la convocatòria pública per a la provisió, pel sistema de lliure designació, per a la selecció de directors o directores de centres integrats públics de Formació Professional de la Comunitat Valenciana  
  
1. DADES PERSONALS  
  
DNI Primer cognom Segon cognom  
Nom Telèfon 1 Telèfon 2  
Domicili a l'efecte de notificació   
Localitat Província CP  
  
Correu electrònic:  
  
(escriviu amb lletra clara l'adreça, respectant, si escau, majúscules i minúscules)  
  
  
  
2. DADES PROFESSIONALS  
  
Cos a què pertany i pel qual   
concursa  
 Especialitat  
Centre de destinació definitiva  
  
 Localitat Província  
Centre de destinació en el curs 2020-2021  
  
 Localitat Província  
Cos del lloc que ocupa en el curs 2020-2021  
  
 Especialitat que exerceix en el curs 2020-2021  
Any de nomenament com a funcionari o funcionària de carrera del cos a què pertany  
  
 Nombre d'anys complets com a funcionari o funcionària de carrera del cos a què pertany  
  
  
  
3. CENTRE QUE SOL·LICITA  
  
Ordre Denominació del Centre Codi Localitat Província  
1   
  
  
La persona sotasignada SOL·LICITA ser admesa en la convocatòria pública per a la provisió a què fa referència aquesta instància i DECLARA que posseeix tots i cadascun dels requisits exigits, i que són certes les dades consignades en aquesta sol·licitud i en la documentació que s'hi adjunta.  
  
La persona sotasignada DONA el seu consentiment per al tractament de les dades personals consignades en aquesta sol·licitud i en la documentació que s'hi adjunta, en els termes que s'estableixen en aquesta resolució.  
  
..., ... d ... de 2021  
(signatura)  
  
DIRECTOR/A TERRITORIAL D'EDUCACIÓ, CULTURA I ESPORT D ...  
  
  
  
ANNEX III  
Projecte de direcció  
  
El projecte ha d'incloure, almenys, els aspectes següents:  
a) Descripció i anàlisi de les característiques més rellevants del centre integrat de Formació Professional  
- Definició del centre: ha de contindre els elements d'identitat d'aquest, els objectius generals, visió estratègica, etc.  
- Entorn socioprofessional: reflexiona sobre l'entorn social i professional en què s'integra el centre. Pren com a referència l'àrea geogràfica a la qual atén des de la valoració de l'entorn formatiu a què han de donar resposta les famílies professionals que formen part de l'oferta del centre, tenint en compte fins i tot possibles espais internacionals que estiguen afectats per projectes estables de participació d'alumnat o professorat.  
- Vincles amb empreses i organitzacions: descriu l'entorn productiu amb el qual es mantenen relacions de cooperació en la formació de l'alumnat, el professorat i els treballadors o treballadores.  
b) Objectius bàsics que es pretenen aconseguir en l'exercici de la funció directiva  
c) Línies d'actuació i plans concrets que permeten la consecució dels objectius. A tall d'exemple:  
- Apartats que han de quedar recollits en el projecte funcional del centre integrat de Formació Professional, que el constituïsquen com a instrument fonamental en l'organització i planificació del centre integrat.  
- Pla anual d'actuació del centre integrat.  
- Pla d'informació i orientació professional.  
d) Procediments d'avaluació de la gestió directiva i del projecte en si mateix.  
Es valorarà la concreció en indicadors o paràmetres, estratègies i calendari d'aplicació.  
e) Qualsevol altre aspecte que la persona aspirant considere rellevant  
El document haurà de tindre una extensió màxima de 30 pàgines DIN A-4 a una cara i escrites amb interlineat doble, i amb la utilització exclusiva de la font de lletra la denominació exacta de la qual és Arial (no s'admetrà cap altra tipografia) en grandària de 12 punts, sense comprimir ni expandir, i amb marges superior, inferior i laterals de 2,5 cm. A aquest efecte no computarà ni la portada ni la contraportada, ni l'índex ni possibles annexos al cos principal del document, que no podran ser objecte de valoració. En el cas d'utilitzar taules o gràfics, l'interlineat podrà ser senzill.